### Resumé

Byrådet vedtog i forbindelse med budgetforliget for 2024-2027, at afsætte 5 mio. kr. til en forbedring af idræts- og halforholdene i Skibet i budget 2025. I samarbejde med lokale repræsentanter fra [adresse] er der udarbejdet et projektforslag til forbedring af idræts- og halforholdene. Der søges om en anlægsbevilling på 5,125 mio. kr.

### Sagsfremstilling

I budget 2025 har Byrådet afsat 5 mio. kr. til en forbedring af idræts- og halforholdene i [adresse], som er en kommunal hal.

Med lokale repræsentanter fra Skibet IF og med bygherrerådgivning fra Kommunale Ejendomme er der udarbejdet et projektforslag på 5 mio. kr., som vil imødekomme Skibet IFs mest nødvendige behov og forbedre faciliteterne.

Med projektforslaget og placeringen af funktionerne er der forsøgt at tage højde for en eventuel kommende udvidelse af idrætsfaciliteterne i en etape 2, hvor Skibet IF bl.a. ønsker en ny hal og en ny boldbane etableret. Sammen med Skibet IF er der således også udarbejdet et tegningsoplæg, som placerer en fremtidig hal. Dette for at sikre, at der ikke placeres og bygges nye faciliteter for de afsatte 5 mio. kr., hvor Skibet IF ønsker en fremtidig hal og boldbane.

#### Projektforslag

I sammenhæng med de eksisterende faciliteter indeholder projektforslaget i stueplan etableringen af nye omklædningsrum mod nord samt nye depoter mod øst. På 1. sal sker en om- og tilbygning med fitness/multisal.

Skitseforslaget er vedlagt.

#### Den videre proces

Projektet forventes i udbud 2025, hvor faciliteterne ligeledes forventes at blive klar til ibrugtagning.

### Økonomi

![](data:image/png;base64...)

Opsummering af de bevillingsmæssige konsekvenser.

Sagen medfører, at der gives en anlægsbevilling på 5,125 mio. kr. til forbedring af idræts- og halforholdene i [adresse]. Udgiften finansieres af det afsatte rådighedsbeløb i 2025.

### Klima og resiliensvurdering

Ingen bemærkninger.

### Sagens videre forløb

Sagen skal efterfølgende behandles af Økonomiudvalget og Byrådet.

### Historik

#### Kultur- og Sundhedsdirektøren indstiller, den 1. oktober 2024, punkt 116:

at de bevillingsmæssige konsekvenser godkendes, jf. økonomiskema

####

#### Beslutning fra Kultur- og Idrætsudvalget, den 1. oktober 2024, punkt 116:

Anbefales.

Magnus Svendsen deltog ikke i sagens behandling.

####

#### Beslutning fra Økonomiudvalget, den 28. oktober 2024, punkt 252:

Anbefales.

### Beslutning

Godkendt.

Fraværende:

Stina Jepsen. I stedet mødte Bertram Andresen.

Minna Christensen. I stedet mødte George Frandsen El-Ahmad.